Lewa le ke le le bolelang gore bana ba motho ga ba utlwane. Yo mongwe wa bona o tsamaya a bua ka pelo, ka a lemoga gore ba bangwe ga ba mo direle sentle. Fa re bala Dikwalo Tsa Bokeresete Tsa Segerika, re ithuta gore moaposetoloi Petere o ne a etela Babelona e e kgakala go rera dikgang tse di molemo gone. (1 Petere 5:13) Ke ka ntlha yang fa a ne a tlhopha Babelona? Kakgelo nngwe e e mo The New Encyclopædia Britannica e a re sedimosetsa: “Mafelo a konokono a Bajuda kwantle ga Palesetina a ne a le kwa Siria, Asia Minor, Babelona le Egepeto, e nngwe le nngwe ya one go fopholediwang gore e ka tswa e ne e na le Bajuda ba le 1 000 000.” E re ka Petere a ne a abetswe go rerela Bajuda segolobogolo, go ne go utlwala gore a etele setlhopha sa Bajuda se se kwa Babelona. (Bagalatia 2:9) Mme ka go bo go ne go na le Bajuda ba le bantsi koo, o ne a na le tiro e kgolo fela thata!